ΒΟΥΛΗ ΤΩΝ ΕΛΛΗΝΩΝ

ΔΙΕΥΘΥΝΣΗ ΚΟΙΝΟΒΟΥΛΕΥΤΙΚΟΥ ΕΛΕΓΧΟΥ

Αριθμ. Πρωτ. ΕΡΩΤΗΣΕΩΝ: 1876

Ημερομ. Κατάθεσης: 21/11/2023



ΕΡΩΤΗΣΗ

Θεσσαλονίκη, 20/11/2023

**Του:** Κωνσταντίνου Μπούμπα, Βουλευτή Νομού Σερρών

**ΠΡΟΣ:** Τον κ. Υπουργό Αγροτικής Ανάπτυξης και Τροφίμων

**ΘΕΜΑ: «Χαλάζι έπληξε αγροτικές εκτάσεις με μανταρίνια, πορτοκάλια κι**

**ελιές στην Αργολίδα»**

Κύριε Υπουργέ,

Όπως μας ενημέρωσαν αγρότες της Αργολίδας, πρόσφατα (10 Νοεμβρίου) έντονη χαλαζόπτωση έπληξε με σφοδρότητα αγροτικές εκτάσεις της ευρύτερης περιοχής της Αργολίδας με μανταρινιές, πορτοκαλιές και ελιές Οι ζημιές που προκλήθηκαν στην παραγωγή τους είναι ανυπολόγιστη. Μεταξύ των περιοχών της Αργολίδας που επλήγησαν από τη χαλαζόπτωση, οι χειρότερες ζημιές παρατηρήθηκαν στην περιοχή του πρώην Δήμου Ασίνης του Δήμου Ναυπλιέων.

Με δεδομένα όλα τα παραπάνω,

**Ερωτάται ο κ. Υπουργός:**

Προτίθεστε όπως άμεσα ενεργήσετε δεόντως, προκειμένου να καταγραφεί ο βαθμός των ζημιών που προκάλεσε η πρόσφατη χαλαζόπτωση στα οπωροφόρα δέντρα της Αργολίδας και να εκκινήσουν οι μηχανισμοί απόδοσης των αποζημιώσεων στους πληγέντες αγρότες από τον ΕΛΓΑ;

**Ο ερωτών Βουλευτής**

**ΜΠΟΥΜΠΑΣ ΚΩΝΣΤΑΝΤΙΝΟΣ**